ประกาศกรมประมงเรื่องหลักเกณฑ์และข้อปฏิบัติของเรือขนถ่ายสัตว์น้ำนอกน่านน้ำไทยที่ทำการขนถ่ายสัตว์น้ำในเขตพื้นที่ที่อยู่ภายใต้กรอบความตกลงว่าด้วยการประมงในมหาสมุทรอินเดียตอนใต้พ.ศ. ๒๕๖๑[๑] เนื่องด้วยประเทศไทยได้เข้าเป็นภาคีสมาชิกของคณะกรรมาธิการปลาทูน่าแห่งมหาสมุทรอินเดียตอนใต้(Indian Ocean Tuna Commission ; IOTC) อันทำให้ประเทศไทยมีสิทธิเข้าไปทำการขนถ่ายสัตว์น้ำในเขตพื้นที่ที่อยู่ภายใต้กรอบความตกลงดังกล่าวกรมประมงจึงขอประชาสัมพันธ์ให้ผู้ที่ประสงค์จะเข้าไปทำการขนถ่ายสัตว์น้ำในบริเวณดังกล่าวทราบถึงหลักเกณฑ์และข้อปฏิบัติของเรือขนถ่ายสัตว์น้ำนอกน่านน้ำไทยที่จะต้องปฏิบัติหากเข้าไปทำการขนถ่ายสัตว์น้ำในเขตพื้นที่ที่อยู่ภายใต้กรอบความตกลงว่าด้วยการประมงในมหาสมุทรอินเดียตอนใต้ดังต่อไปนี้ข้อ ๑พื้นที่และชนิดของสัตว์น้ำที่อยู่ภายใต้กรอบความตกลงการทำประมงสำหรับพื้นที่ทางตอนใต้ของมหาสมุทรอินเดีย(Southern Indian Ocean Fisheries Agreement ; SIOFA) เป็นไปตามบัญชีแนบท้ายประกาศนี้ข้อ ๒เรือที่เก็บสัตว์น้ำไว้บนเรือทำการขนถ่ายสัตว์น้ำหรือนำสัตว์น้ำขึ้นจากเรือในพื้นที่ที่อยู่ภายใต้กรอบความตกลงว่าด้วยการประมงในมหาสมุทรอินเดียตอนใต้(Southern Indian Ocean Fisheries Agreement ; SIOFA) จะต้องเป็นเรือที่อยู่ในบัญชีรายชื่อเรือที่ได้รับอนุญาตขององค์การบริหารจัดการประมงตามกรอบความตกลงดังกล่าวซึ่งสามารถตรวจสอบได้จากเว็บไซต์ www.siofa.orgข้อ ๓ห้ามทำกิจกรรมใดที่มีลักษณะเป็นการให้การสนับสนุนเรือประมงที่อยู่ในบัญชีรายชื่อเรือประมงที่ทำการประมงโดยไม่ชอบด้วยกฎหมายข้อ ๔เรือขนถ่ายสัตว์น้ำที่จะทำการขนถ่ายน้ำมันเครื่องมือประมงหรือเสบียงในทะเลจะต้องแจ้งการขนถ่ายดังกล่าวให้กองควบคุมการประมงนอกน่านน้ำและการขนถ่ายสัตว์น้ำกรมประมงทราบล่วงหน้าอย่างน้อยยี่สิบสี่ชั่วโมง โดยใช้แบบฟอร์ม SIOFA Transfer At Sea Notification แนบท้ายประกาศนี้เมื่อดำเนินการขนถ่ายเสร็จสิ้นภายในยี่สิบสี่ชั่วโมงต้องรายงานการขนถ่ายต่อกองควบคุมการประมงนอกน่านน้ำและการขนถ่ายสัตว์น้ำกรมประมง โดยใช้แบบฟอร์ม SIOFA Transfer At Sea Declaration แนบท้ายประกาศนี้ข้อ ๕สัตว์น้ำแช่แข็งที่เก็บไว้บนเรือขนถ่ายสัตว์น้ำต้องมีฉลากที่ชัดเจนบนกล่องหรือภาชนะที่บรรจุสัตว์น้ำแช่แข็งโดยในแต่ละบรรจุภัณฑ์จะต้องมีสัตว์น้ำเพียงชนิดเดียวฉลากตามวรรคหนึ่งต้องระบุรายการดังต่อไปนี้(๑)ชื่อสามัญ ชื่อวิทยาศาสตร์รหัสชนิดสัตว์น้ำตามที่องค์การอาหารและการเกษตรแห่งสหประชาชาติหรือตามที่คณะกรรมการวิทยาศาสตร์กำหนด อย่างใดอย่างหนึ่ง(๒) วันที่จับสัตว์น้ำ(๓) หมายเลขที่สามารถระบุตัวตนของเรือประมงที่จับสัตว์น้ำข้อ ๖หากพบเห็นเรือไร้สัญชาติหรือเรือที่มิได้อยู่ในบัญชีรายชื่อเรือที่ได้รับอนุญาตขององค์การบริหารจัดการประมงตามกรอบความตกลงว่าด้วยการประมงในมหาสมุทรอินเดียตอนใต้(Southern Indian Ocean Fisheries Agreement ; SIOFA) ขณะทำการประมงหรือขนถ่ายสัตว์น้ำในเขตความรับผิดชอบขององค์การบริหารจัดการประมงดังกล่าวผู้ควบคุมเรือต้องแจ้งข้อมูลให้กองควบคุมการประมงนอกน่านน้ำและการขนถ่ายสัตว์น้ำกรมประมง ทราบข้อมูลตามวรรคหนึ่งต้องประกอบด้วยชื่อเรือ เลขทะเบียนเรือ สัญญาณเรียกขาน รัฐเจ้าของธง วัน เวลา พิกัดที่พบเรือและรูปถ่ายเรือ เป็นต้นข้อ ๗การแจ้งตามข้อ ๔ และข้อ ๖ให้แจ้งผ่านทางเครื่องมือสื่อสารอิเล็กทรอนิกส์ที่สามารถตรวจสอบและนำกลับมาใช้โดยความหมายไม่เปลี่ยนแปลงหรือทางไปรษณีย์อิเล็กทรอนิกส์ ที่ส่งผ่านมาจากทางไปรษณีย์อิเล็กทรอนิกส์ที่สามารถระบุตัวตนของอุปกรณ์ส่งสัญญาณผ่านดาวเทียมข้อ ๘เนื่องจากหลักเกณฑ์และข้อปฏิบัติขององค์การบริหารจัดการประมงภายใต้กรอบความตกลงว่าด้วยการประมงในมหาสมุทรอินเดียตอนใต้(Southern Indian Ocean Fisheries Agreement ; SIOFA) มีการปรับปรุงแก้ไขอยู่ตลอดเวลาตามข้อมูลต่าง ๆที่กำหนดจากการประชุมของประเทศสมาชิกผู้ที่ประสงค์จะเข้าไปทำการขนถ่ายสัตว์น้ำในพื้นที่และชนิดสัตว์น้ำตามข้อ ๑จึงควรติดตามการเปลี่ยนแปลงของหลักเกณฑ์และข้อปฏิบัติดังกล่าวอยู่ตลอดเวลาประกาศ ณ วันที่ ๔ มิถุนายนพ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑. พื้นที่ที่อยู่ภายใต้กรอบความตกลงการทำประมงสาหรับพื้นที่ทางตอนใต้ของมหาสมุทรอินเดีย(Southern Indian Ocean Fisheries Agreement : SIOFA)๒. สัตว์น้ำที่อยู่ภายใต้กรอบความตกลงการทำประมงสำหรับพื้นที่ทางตอนใต้ของมหาสมุทรอินเดีย(Southern Indian Ocean Fisheries Agreement : SIOFA)๓. SIOFA TRANSFER AT SEA NOTIFICATION๔. SIOFA TRANSFERAT SEA DECLARATION(ดูข้อมูลจากภาพกฎหมาย)ปวันวิทย์/จัดทำ๒กรกฎาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๓๐ ง/หน้า ๑๕/๗ มิถุนายน ๒๕๖๑